### Beslutninger

Fremsendes til behandling i 1. fællesmøde mellem Magistraten og Økonomi- og Erhvervsudvalget efter behandling i byrådets møde den 11. september 2024.

Sagen blev behandlet sammen med sagerne 3-8.

###

.

### Resume

Budgetlægningen skal sikre, at både nuværende og fremtidige generationer har lige adgang til økonomiske ressourcer og mulighed for at leve gode liv i en god by for alle. Et [adresse] i trivsel samtidig med, at vi kæmper for et bedre klima og beskytter naturen på en ansvarlig måde.

[adresse] står som andre større byer over for komplekse problemer – det gælder kernevelfærden til både skoler, ældre og udsatte borgere samt natur, miljø og klima. Derfor vil budget 2025 være målrettet mod at løse de store strukturelle udfordringer inden for velfærd og klima og natur.

[adresse] har grundlæggende en sund økonomi med en stram økonomistyring, hvor der er fokus på en stabil og varig balance mellem udgifter og indtægter. Derfor blev der i sidste års budget foretaget en nødvendig tilpasning af de administrative udgifter og omprioriteringer til fordel for velfærden, hvilket var med til at sikre et godt udgangspunkt for dette års budgetlægning.

Dette års budget er påvirket af, at [adresse] i 2025 modtager et ekstraordinært stort engangsbeløb fra den selskabsskat, som blev afregnet i 2022. Men samtidigt også en række nedjusteringer af økonomien som følge af markant færre indtægter. Derudover har udviklingen på anlægsområdet vist meget store nedgange i indtægterne, og derfor vil det være afgørende for en fortsat sund økonomistyring, at der bringes balance på anlægsområdet.

I budgetforslaget afsættes der 50 mio. kr. årligt målrettet skolerne, og herudover investeres der 100 mio. kr. så flere børn kan trives i folkeskolen, og færre børn får behov for et specialiseret tilbud.

Herudover beskrives der i indstillingen en række udfordringer, der skal findes penge til inden for et råderum på 512 mio. kr., svarende til 128 mio. kr. årligt efter, at der er afsat penge til folkeskolen.

### Beslutningspunkter

Det indstilles:

At 1) Byrådet drøfter og godkender eventuelle ændringer til budgetforslaget 2025.

### Sagsforløb

Udvalg: Magistraten

Dato: 03-09-2024

Joachim Bach: 3

Fremsendes til [adresse] med bemærkning, at Magistraten i mødet den 3. september anbefaler, at byrådet tiltræder Borgmesterens Afdelings indstilling af 23. august 2024.

Notat om ekstraordinært finansieringstilskud lægges på sagen inden byrådsmødet.

Socialistisk Folkeparti, Radikale Venstre, Venstre, Johnny Jepsen og Bobby Pedersen tog forbehold.

Jean Rasmussen var forhindret i at deltage i sagens behandling.

Udvalg: Fælles udvalgsmøde

Dato: 18-09-2024

Joachim Bach: 1

Punkterne 1-8 blev behandlet sammen. Økonomi- og Erhvervsudvalget og Magistraten blev orienteret om sagen og drøftede den. Sagerne sendes videre til behandling på 2. fællesmøde d. 2. oktober 2024.